Төп файҙалы компоненттар – баҡыр , цинк , көкөрт — һәм бер ыңғайҙан сығарыла торған алтын һәм көмөштән тыш , уларҙың составына ҡурғаш , селен , теллур , индий , кадмий , мышаяҡ , барий һ.б. инә . Юғары мышаяҡлы һәм юғары терегөмөшлө мәғдәндәр өҫтөнлөк итә . Линзаға оҡшаш мәғдәнле есемдең дәүмәле оҙонлоғо буйынса 1300 м , ауышлығы буйынса 400 — 500 м , ҡалынлығы буйынса 150 м тиклем тәшкил итә ; тау тоҡомдары менән меридионалгә яҡын йүнәлештә һуҙылған , дөйөм текә ятышҡа эйә , үҙәк өлөшө йыйырсыҡланған .